stanford-oval/wikipedia huggingface dataset:
พิพิธภัณฑ์เทคโนโลยีทางภาพ

| --- | --- |
Museum of Imaging Technology
พิพิธภัณฑ์เทคโนโลยีทางภาพ ภายในจุฬาลงกรณ์มหาวิทยาลัย

ก่อตั้ง: 19 กรกฎาคม พ.ศ. 2534
ที่ตั้ง: ถนนพญาไท แขวงวังใหม่ เขตปทุมวัน กรุงเทพมหานคร
เว็บไซต์: www.sc.chula.ac.th/photo/museum.html
พิพิธภัณฑ์เทคโนโลยีทางภาพ เป็นพิพิธภัณฑ์เกี่ยวกับเทคโนโลยีภาพถ่ายและการพิมพ์ ตั้งอยู่ที่ภาควิชาวิทยาศาสตร์ทางภาพถ่ายและเทคโนโลยีทางการพิมพ์ คณะวิทยาศาสตร์ จุฬาลงกรณ์มหาวิทยาลัย นับเป็นพิพิธภัณฑ์แห่งแรกของประเทศไทยและภูมิภาคเอเชียที่จัดแสดงกล้องถ่ายภาพ ภาพถ่าย การพิมพ์และเทคโนโลยีทางภาพอื่น ๆ เป็นการเฉพาะและครบวงจร
ประวัติ

พิพิธภัณฑ์เทคโนโลยีทางภาพ ได้รับการอนุญาตจากจุฬาลงกรณ์มหาวิทยาลัย ให้ภาควิชาวิทยาศาสตร์ทางภาพถ่ายและเทคโนโลยีทางการพิมพ์ คณะวิทยาศาสตร์ จุฬาลงกรณ์มหาวิทยาลัยจัดตั้งขึ้น เพื่อเป็นการเฉลิมพระเกียรติพระบาทสมเด็จพระมหาภูมิพลอดุลยเดชมหาราช บรมนาถบพิตร เนื่องในวาระเฉลิมพระชนมพรรษาครบ 5 รอบ และรัชมังคลาภิเษกสมโภช นอกจากนี้ ยังเป็นวาระที่การถ่ายภาพของโลกมีกำเนิดมาครบ 153 ปีอีกด้วย
พิพิธภัณฑ์เทคโนโลยีทางภาพได้รับพระกรุณาธิคุณจากสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ ที่ทรงรับพิพิธภัณฑ์แห่งนี้ไว้ในพระอุปถัมภ์ เมื่อสร้างแล้วเสร็จพระบาทสมเด็จพระเจ้าอยู่หัวทรงพระกรุณาโปรดเกล้าฯ ให้สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จฯ แทนพระองค์ไปทรงเปิดพิพิธภัณฑ์เทคโนโลยีทางภาพฯ เมื่อวันที่ 19 กรกฎาคม พ.ศ. 2534
ทวิภาค

ทวิภาค หรือ จุดคู่  หรือ โคลอน (:) เป็นเครื่องหมายวรรคตอนสากลอย่างหนึ่ง มีลักษณะเป็นจุดสองจุดเรียงตามแนวตั้ง
การใช้ทวิภาค

ใช้บ่งบอกว่ากำลังจะมีรายละเอียดปลีกย่อยที่แยกไว้เป็นข้อๆ
แม่สีมี 3 สี : สีแดง, สีเหลือง, สีน้ำเงิน
ชื่อ : แดง นามสกุล : ดำดี อายุ : 16 ปี
ใช้เป็นตัวแบ่งอัตราส่วน อ่านว่า ต่อ
ผสมน้ำยานี้ลงในน้ำด้วยอัตราส่วน 1:4 (น้ำยาหนึ่งส่วนต่อน้ำสี่ส่วน)
นิยมใช้เป็นตัวคั่นตัวเลขบอกเวลา สำหรับภาษาไทยและภาษาอังกฤษแบบบริติชสามารถใช้มหัพภาคแทนได้
12:00 (สิบสองนาฬิกาตรง)
2:31:08 (สองชั่วโมง สามสิบเอ็ดนาที แปดวินาที)
ในคอมพิวเตอร์ ทวิภาคใช้เป็นตัวระบุชื่อไดรฟ์ในวินโดวส์ และประเภทของโพรโทคอลใน URL
C:\Windows
https://th.wikipedia.org/
ในภาษาโปรแกรม ทวิภาคใช้เป็นตัวระบุป้าย (label) สำหรับการทำงานวนรอบ หรือการประกาศตัวแปร
Label1: i = i + 1; goto Label1; (ภาษาซี)
mass_number: integer (ภาษาปาสกาล)
ในสัทอักษรสากล ทวิภาคสามารถใช้แทนการต่อเสียงสระหรือพยัญชนะให้ยาวขึ้น อย่างไรก็ตาม สัญลักษณ์นี้มีอักษรยูนิโคดใช้แทนได้อยู่แล้ว คือ ː (U+02D0)
/pʰaːsaːtʰaj/ (ภาษาไทย)
อนึ่ง มีการใช้ทวิภาคร่วมกับยัติภังค์หรือยัติภาค กลายเป็นเครื่องหมายดังนี้ :– เรียกว่า วิภัชภาค หรือ อภัชภาค
พระพรหมวชิราธิบดี (พีร์ สุชาโต)

| พระพรหมวชิราธิบดี (พีร์ สุชาโต) |
| --- | --- |

คำนำหน้าชื่อ: พระเดชพระคุณ
ส่วนบุคคล
เกิด: 31 ตุลาคม พ.ศ. 2473 (94 ปี)
นิกาย: มหานิกาย
การศึกษา: นักธรรมชั้นเอก เปรียญธรรม 5 ประโยค
ตำแหน่งชั้นสูง
ที่อยู่: วัดมหาธาตุยุวราชรังสฤษฎิ์ราชวรมหาวิหาร กรุงเทพมหานคร
อุปสมบท: 29 มิถุนายน พ.ศ. 2493
พรรษา: 74
ตำแหน่ง: อธิบดีสงฆ์วัดมหาธาตุยุวราชรังสฤษฎิ์ราชวรมหาวิหาร  ที่ปรึกษาเจ้าคณะกรุงเทพมหานคร นายกสภามหาวิทยาลัยมหาจุฬาลงกรณราชวิทยาลัย ผู้อำนวยการใหญ่กองการวิปัสสนาธุระแห่งประเทศไทยในพระสังฆราชูปถัมภ์
พระพรหมวชิราธิบดี นามเดิม พีร์ ผ่องสุภาพ ฉายา สุชาโต เป็นพระพระราชาคณะเจ้าคณะรองฝ่ายมหานิกาย อธิบดีสงฆ์วัดมหาธาตุยุวราชรังสฤษฎิ์ราชวรมหาวิหาร ที่ปรึกษาเจ้าคณะกรุงเทพมหานคร นายกสภามหาวิทยาลัยมหาจุฬาลงกรณราชวิทยาลัย ผู้อำนวยการใหญ่กองการวิปัสสนาธุระแห่งประเทศไทย ในพระสังฆราชูปถัมภ์
ประวัติ

พระพรหมวชิราธิบดี มีนามเดิมว่า พีร์ ผ่องสุภาพ เกิดเมื่อวันศุกร์ที่ 31 ตุลาคม พ.ศ. 2473 ตรงกับวันขึ้น 10 ค่ำ เดือน 12 ปีมะเมีย ณ หมู่ที่ 5 ตำบลบ้านแค อำเภอผักไห่ จังหวัดพระนครศรีอยุธยา โยมบิดา-โยมมารดาชื่อ นายคำ และนางเจริญ ผ่องสุภาพ ครอบครัวประกอบอาชีพทำนา
การอุปสมบท

จนเมื่ออายุครบ 20 ปีบริบูรณ์ จึงได้เข้าพิธีอุปสมบทเป็นพระภิกษุ ณ พัทธสีมาอุโบสถวัดบ้านแค ตำบลบ้านแค อำเภอผักไห่ จังหวัดพระนครศรีอยุธยา เมื่อวันที่ 29 มิถุนายน พ.ศ. 2493 โดยมีพระโพธิวงศาจารย์ (แผ้ว สุนฺทโร) เจ้าคณะจังหวัดอ่างทอง วัดอ่างทอง ตำบลบางแก้ว อำเภอเมืองอ่างทอง จังหวัดอ่างทอง เป็นพระอุปัชฌาย์ และพระวิกรมมุนี วัดมหาธาตุยุวราชรังสฤษฎิ์ กรุงเทพมหานคร เป็นพระอนุสาวนาจารย์ ได้รับนามฉายาว่า “สุชาโต” หมายความว่า “ชาติกำเนิดที่ดีงาม”
การศึกษา/วิทยฐานะ

จบชั้นมัธยมศึกษาปีที่ 3 สถานศึกษาโรงเรียนราษฎร์สุธานุสรณ์ อำเภอผักไห่ จังหวัดพระนครศรีอยุธยา
สอบได้นักธรรมชั้นตรี-โท-เอก ตามลำดับ
สอบได้เปรียญธรรม 5 ประโยค สถานศึกษาสำนักเรียนวัดมหาธาตุฯ
สำเร็จการศึกษาระดับปริญญาโท M.A. สถานศึกษามหาวิทยาลัยแห่งประเทศอินเดีย สาขาวิชาพระพุทธศาสนา
งานปกครองบริหารกิจการคณะสงฆ์

พ.ศ. 2532 เป็นผู้ช่วยเจ้าอาวาสพระอารามหลวงวัดมหาธาตุยุวราชรังสฤษฎิ์ กรุงเทพมหานคร
พ.ศ. 2534 เป็นเจ้าคณะแขวงพระบรมมหาราชวัง เขตพระนคร กรุงเทพมหานคร
พ.ศ. 2535 เป็นพระอุปัชฌาย์และเป็นหัวหน้าพระวินยาธิการ กรุงเทพมหานคร
พ.ศ. 2541 เป็นเจ้าคณะเขตบางเขน-จตุจักร กรุงเทพมหานคร
พ.ศ. 2542 เป็นเจ้าคณะเขตบางกอกน้อย กรุงเทพมหานคร
พ.ศ. 2544 เป็นเจ้าคณะกรุงเทพมหานคร
พ.ศ. 2547 เป็นผู้รักษาการแทนเจ้าอาวาสพระอารามหลวงวัดมหาธาตุยุวราชรังสฤษฎิ์ กรุงเทพมหานคร
พ.ศ. 2548 เป็นอธิบดีสงฆ์ (เจ้าอาวาสพระอารามหลวง) วัดมหาธาตุยุวราชรังสฤษฎิ์ กรุงเทพมหานคร
พ.ศ. 2554 เป็นที่ปรึกษาเจ้าคณะกรุงเทพมหานคร
งานด้านการศึกษา

พ.ศ. 2549-ปัจจุบัน เป็นนายกสภามหาวิทยาลัยมหาจุฬาลงกรณราชวิทยาลัย ตำบลลำไทร อำเภอวังน้อย จังหวัดพระนครศรีอยุธยา
งานด้านการเผยแผ่

เป็นผู้อำนวยการใหญ่กองการวิปัสสนาธุระแห่งประเทศไทย ในพระสังฆราชูปถัมภ์
เป็นพระอุปัชฌาย์ ประเภทวิสามัญ ให้การบรรพชาอุปสมบท กุลบุตรกุลธิดา ในเขตปกครองทางคณะสงฆ์ของตนเองที่ได้รับผิดชอบอยู่
การลี้ภัยจากข้อกล่าวหาว่าเป็นคอมมิวนิสต์

พ.ศ. 2505 พระมหาอาจ อาสโภ ป.ธ.8 วัดมหาธาตุยุวราชรังสฤษฎิ์ราชวรมหาวิหาร กรุงเทพมหานคร ได้ถูกทางราชการกล่าวหาว่าเป็นคอมมิวนิสต์ จึงถูกบังคับสึกเป็นฆราวาส และจำคุกอยู่ที่กองบังคับการตำรวจสันติบาลอยู่หลายปี จนกระทั่งศาลทหารสามารถพิสูจน์ว่าข้อกล่าวหาดังกล่าวเป็นความเท็จ และตัดสินยกฟ้องเมื่อ พ.ศ. 2509 พระเดชพระคุณพระพรหมวชิราธิบดีก็ถูกผลกระทบจากข้อกล่าวหาการกระทำอันเป็นคอมมิวนิสต์ เนื่องจากจำพรรษา ณ วัดมหาธาตุยุวราชรังสฤษฎิ์ราชวรมหาวิหาร กรุงเทพมหานคร จำเป็นต้องลี้ภัย ณ ประเทศอินเดีย
สมณศักดิ์

พ.ศ. 2532 ได้รับแต่งตั้งจากพระสุเมธาธิบดี (บุญเลิศ ทตฺตสุทฺธิ) ให้ดำรงตำแหน่งฐานานุกรมพระราชาคณะเจ้าคณะรองชั้นหิรัญบัฏ ฐานานุศักดิ์ในราชทินนามที่ พระครูปลัดสุวัฒนสัทธาคุณ
พ.ศ. 2535 มีพระบรมราชโองการโปรดพระราชทานสัญญาบัตรตั้งสมณศักดิ์ขึ้น เป็นพระราชาคณะชั้นสามัญเปรียญ ในราชทินนามที่ พระเมธีธรรมาจารย์,(สป.)
พ.ศ. 2540 มีพระบรมราชโองการโปรดพระราชทานสัญญาบัตรตั้งสมณศักดิ์ขึ้น เป็นพระราชาคณะชั้นราช ในราชทินนามที่ พระราชเมธี ศรีวรกิจจาทร มหาคณิสสร บวรสังฆาราม คามวาสี
พ.ศ. 2545 มีพระบรมราชโองการโปรดพระราชทานสัญญาบัตรตั้งสมณศักดิ์ขึ้น เป็นพระราชาคณะชั้นเทพ ในราชทินนามที่ พระเทพเมธี ศรีสังฆโสภณ วิมลศาสนกิจ มหาคณิสสร บวรสังฆาราม คามวาสี
พ.ศ. 2549 มีพระบรมราชโองการโปรดพระราชทานสัญญาบัตรตั้งสมณศักดิ์ขึ้น เป็นพระราชาคณะชั้นธรรม ในราชทินนามที่ พระธรรมสุธี ศรีธรรมประสุต ประยุตกิจจานุกิจ พิศิษฏ์สังฆกิจจาทร มหาคณิสสร บวรสังฆาราม คามวาสี
พ.ศ. 2559 มีพระราชโองการโปรดพระราชทานสถาปนาสมณศักดิ์ขึ้นเป็นพระราชาคณะเจ้าคณะรองชั้นหิรัญบัฏ มีราชทินนามตามที่จารึกในหิรัญบัฏว่า พระธรรมปัญญาบดี ศรีสังฆวรนายก มหาจุฬาลงกรณดิลกสุพพิธาน นายกสภาบริหารบัณฑิต ปริยัติกิจวรธาดา มหาคณิสสร บวรสังฆาราม คามวาสี
พ.ศ. 2565 มีพระบรมราชโองการพระราชทานราชทินนามพระราชาคณะเจ้าคณะรองชั้นหิรัญบัฏ มีราชทินนามตามที่จารึกในหิรัญบัฏว่า พระพรหมวชิราธิบดี ศรีสังฆวรนายก มหาจุฬาลงกรณดิลกสุพพิธาน นายกสภาบริหารบัณฑิต ปริยัติกิจวรธาดา มหาคณิสสร บวรสังฆาราม คามวาสี
เครื่องราชอิสริยาภรณ์ > เครื่องราชอิสริยาภรณ์ต่างประเทศ

กัมพูชา :
พ.ศ. 2560 -   เครื่องราชอิสริยาภรณ์สหไมตรี ชั้นมหาเสนา
พิพิธภัณฑ์ศิลปะเกาหลี

พิพิธภัณฑ์ศิลปะในกรุงเปียงยาง ประเทศเกาหลีเหนือ
| --- | --- |
조선미술박물관
พิพิธภัณฑ์ศิลปะเกาหลี (พ.ศ. 2555)
th
ก่อตั้ง: 11 สิงหาคม 2491 (2491-08-11)
ที่ตั้ง: เปียงยาง ประเทศเกาหลีเหนือ
พิกัดภูมิศาสตร์: 39°1′20″N 125°45′0″E﻿ / ﻿39.02222°N 125.75000°E﻿ / 39.02222; 125.75000
ประเภท: พิพิธภัณฑ์ศิลปะ
| --- | --- |
พิพิธภัณฑ์ศิลปะเกาหลี
โชซ็อนกึล: 조선미술박물관
ฮันจา: 朝鮮美術博物館
อาร์อาร์: Joseon misul bangmulgwan 
เอ็มอาร์: Chosŏn misul pangmulgwan 
พิพิธภัณฑ์ศิลปะเกาหลี (เกาหลี: 조선미술박물관) เป็นพิพิธภัณฑ์ที่ตั้งอยู่ทางด้านทิศใต้ของจัตุรัสคิม อิล-ซ็อง ในเขตชุง กรุงเปียงยาง ประเทศเกาหลีเหนือ เปิดทำการในปี พ.ศ. 2491
อาคารมีความสูง 4 ชั้น มีห้องจัดแสดง 22 ห้อง ประกอบด้วยห้องนิทรรศการ ห้องเก็บรักษาผลงาน และห้องศึกษางานศิลปะที่จัดแสดงงานศิลปะหลากหลายประเภท ทั้งจิตรกรรมสีน้ำมัน ภาพพิมพ์ ประติมากรรม และผลงานศิลปะอุตสาหกรรม
ประวัติ

พิพิธภัณฑ์ศิลปะเกาหลีเปิดดำเนินการครั้งแรกเมื่อวันที่ 11 สิงหาคม พ.ศ. 2491 และได้รับการบูรณะใหม่ในปี พ.ศ. 2553 โดยสถิติในปี 2563 มีผู้เข้าเยี่ยมชมพิพิธภัณฑ์มากกว่า 6 ล้านคน
ผังอาคาร

พิพิธภัณฑ์มีห้องจัดแสดงงานศิลปะ 22 ห้อง ห้องนิทรรศการ ห้องอนุรักษ์ชิ้นงานหลายห้อง และห้องเพื่อจัดการศึกษาผลงาน 1 ห้อง พิพิธภัณฑ์แห่งนี้มีพื้นที่มากกว่า 10,000 ตารางเมตร (110,000 ตารางฟุต) และจัดแสดงผลงานศิลปะหลากหลายรูปแบบ รวมถึงภาพวาดของศิลปินชาวเกาหลี ภาพวาดสีน้ำมัน ประติมากรรม และศิลปะการปักผ้า นอกจากนี้ยังมีงานจิตรกรรมฝาผนังจากสุสานในสมัยก่อนคริสต์ศตวรรษที่ 4
สัดส่วนของสิ่งจัดแสดงที่มากที่สุดคือผลงานที่สรรเสริญคิม อิล-ซ็อง ตามด้วยผลงานที่แสดงถึงความสำเร็จของการปฏิวัติสังคมนิยมเกาหลีและการก่อสร้างระบบสังคมนิยม
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ พิพิธภัณฑ์ศิลปะเกาหลี
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF 
ประจำชาติ:  ฝรั่งเศส  BnF data  เยอรมนี  สหรัฐ  ออสเตรเลีย 
ศิลปิน:  ULAN 
ประชาชน:  Trove 
อื่น ๆ:  IdRef
วาวจุฑา แสงนภา

| วาวจุฑา แสงนภา |
| --- | --- |
เกิด: 26 สิงหาคม พ.ศ. 2536 (31 ปี) เพียงขวัญ แสงนภา
อาชีพ: นักแสดง
ปีที่แสดง: พ.ศ. 2553 - ปัจจุบัน
สังกัด: สปีดวัน อาร์ทิส แมเนจเม้นท์ (2553 - 2557) สถานีโทรทัศน์สีกองทัพบกช่อง 7 (2553 - 2555)
วาวจุฑา แสงนภา ชื่อเล่น ลูกตาล เข้าวงการบันเทิงจากเวทีประกวด Dream Star Search 2010 (ดรีมสตาร์เซิร์ท 2010) ได้รับรางวัลชนะเลิศและเซ็นสัญญาเป็นนักแสดงในสังกัดสปีดวัน ซึ่งมี ยุ้ย จีระนันท์ มะโนแจ่ม และ อู๋ นวพล ภูวดล เป็นเจ้าของและจัดการประกวด จากนั้นก็มีผลงานละคร เรื่อง ฟ้ามีตา ช่อง 7 ไต้ฝุ่นสุดซ่า สายฟ้าจอมกวน ช่อง 9 อสมท. และเข้ารอบ 50 คนสุดท้าย มิสทีนไทยแลนด์ 2011 จากนั้นได้เซ็นสัญญาเป็นนักแสดงในสังกัดช่อง 7 เป็นเวลา 3 ปี และขึ้นครองตำแหน่ง DM จากการเป็นสาวมิสทินเกิดขึ้นเป็นครั้งแรก จาก บริษัท เบทเตอร์เวย์(ประเทศไทย)จำกัด และในปี 2556 เข้าประกวด มิสแกรนด์ไทยแลนด์ 2013 ทางช่อง 7 ปัจจุบันหมดสัญญากับทางช่อง 7 แล้ว
ผลงาน > ผลงานละครโทรทัศน์

ละครโทรทัศน์ทั้งหมดด้านล่างนี้ออกอากาศทางสถานีโทรทัศน์สีกองทัพบกช่อง 7, โมเดิร์นไนน์ ทีวี, สถานีโทรทัศน์ไทยทีวีสีช่อง 3
| ละครโทรทัศน์ |
| --- | --- | --- | --- |

| ปี พ.ศ. | ละครเรื่อง | รับบท | หมายเหตุ |
| พ.ศ. 2553 | คู่กิ๊กพริกกะเกลือ | ลูกตาล (รับเชิญ) | ช่อง 7 |
| พ.ศ. 2554 | ฟ้ามีตา ตอน น่าเสียดาย | (เพื่อนนางเอก) | ช่อง 7 |
| พ.ศ. 2554 | ไต้ฝุ่นสุดซ่า สายฟ้าจอมกวน | (รับเชิญ) | ช่อง 9 |
| พ.ศ. 2555 | ฟ้ามีตา ตอน มือตบอันดับหนึ่ง | ชมพู่ (เพื่อนนางเอก) | ช่อง 7 |
| พ.ศ. 2555 | ฟ้ามีตา ตอน คนบ้า | (เพื่อนนางเอก) | ช่อง 7 |
| พ.ศ. 2557 | เพลิงฉิมพลี | ส้มป่อย | ช่อง 3 |
| พ.ศ. 2557 | ชีวิตคิดบวก | กอหญ้า | ทรูโฟร์ยู |
| พ.ศ. 2559 | จักรยานของพ่อ | กำลังถ่ายทำ | ช่อง 3 |
| พ.ศ. 2559 | เจ้าจอม |  | ช่อง 3 เอสดี |
พ.ศ. 2559:
ผลงาน > ภาพยนตร์

| ภาพยนตร์ |
| --- | --- | --- | --- |

| ปี พ.ศ. | เรื่อง | รับบทเป็น | หมายเหตุ |
| พ.ศ. 2557 | อยากอยู่อย่างใหญ่ | ดาว |  |
ผลงาน > รายการโทรทัศน์

ปี 2556 ร้อยมือ สร้างเมือง  ออกอากาศ 6 ก.ค. 56 ช่อง 9
ปี 2556 แตกมันโชว์  ทรูวิชั่น 26
ผลงาน > ผลงานเพลง

ปี 2556 MV Be Elegance ถ้าไม่ใช่อย่างที่เห็น [Cover]
ปี 2557 Mv Be elegance ใครสักคน
ผลงาน > รางวัล

ชนะเลิศ  Dream Star Search 2010
50 คนสุดท้าย มิสทีนไทยแลนด์ 2011
37 คนสุดท้าย มิสแกรนด์ไทยแลนด์ 2013
พิพิธภัณฑสถานแห่งชาติ เรือพระราชพิธี

| --- | --- |
Royal Barges National Museum

พิพิธภัณฑสถานแห่งชาติ เรือพระราชพิธี

ก่อตั้ง: พ.ศ. 2517
ที่ตั้ง: 80/1 ริมคลองบางกอกน้อย แขวงอรุณอมรินทร์ เขตบางกอกน้อย กรุงเทพมหานคร 10700
ภัณฑารักษ์:  กรมศิลปากร
เว็บไซต์: www.finearts.go.th/museumroyalbarges/
ภายในพิพิธภัณฑสถานแห่งชาติ เรือพระราชพิธี
พิพิธภัณฑสถานแห่งชาติ เรือพระราชพิธี เป็นพิพิธภัณฑ์ที่ตั้งอยู่บริเวณปากคลองบางกอกน้อย เขตบางกอกน้อย ภายในพิพิธภัณฑ์ฯ จัดแสดงเรือพระราชพิธีสำคัญ 8 ลำ ได้แก่ เรือพระที่นั่งสุพรรณหงส์ เรือพระที่นั่งอนันตนาคราช เรือพระที่นั่งอเนกชาติภุชงค์ เรือพระที่นั่งนารายณ์ทรงสุบรรณ รัชกาลที่ 9 เรือครุฑเหินเห็จ เรือกระบี่ปราบเมืองมาร เรืออสุรวายุภักษ์ และเรือเอกไชยเหินหาว
นอกจากเรือพระที่นั่งและเรือต่าง ๆ ที่ใช้ในกระบวนพยุหยาตราทางชลมารคที่จัดแสดงอยู่ในพิพิธภัณฑ์ฯ แล้ว ยังมีเครื่องประกอบและสิ่งของเครื่องใช้ในพระราชพิธีต่าง ๆ จัดแสดงอยู่ด้วย เช่น บัลลังก์บุษบก บัลลังก์กัญญา พายชนิดต่าง ๆ และเครื่องแต่งกายของเหล่าฝีพาย
เดิมเป็นอู่หรือโรงเก็บเรือพระราชพิธี โดยมีสำนักพระราชวังและกองทัพเรือควบคุมดูแล เมื่อคราวสงครามโลกครั้งที่ 2 อู่และเรือพระราชพิธีบางส่วนถูกระเบิดได้รับความเสียหาย และอยู่ในสภาพทรุดโทรมต่อมาอีกหลายปี
ใน พ.ศ. 2490 สำนักพระราชวังและกองทัพเรือได้มอบหมายให้กรมศิลปากรบูรณะซ่อมแซมเรือพระที่นั่งและเรือเก่าที่ใช้ในพระราชพิธี ซึ่งล้วนแต่มีความสำคัญทางประวัติศาสตร์ ความงดงามทางศิลปกรรม แล้วใน พ.ศ. 2517 กรมศิลปากรได้ขึ้นทะเบียนเรือพระที่นั่งต่าง ๆ ให้เป็นมรดกของชาติ พร้อมกับยกฐานะของอู่เรือหลวงขึ้นเป็น “พิพิธภัณฑสถานแห่งชาติ เรือพระราชพิธี”
เพชร เอกกำลังกุล

| เพชร เอกกำลังกุลท> ช., ท.ม..ข้อมูลส่วนบุคคล |
| --- | --- |
เกิด: 22 มีนาคม พ.ศ. 2491 (76 ปี) จังหวัดสุพรรณบุรี ประเทศไทย
พรรคการเมือง: เพื่อไทย (2554–2562)  เสรีรวมไทย (2562–ปัจจุบัน)

เพชร เอกกำลังกุล (เกิด 22 มีนาคม พ.ศ. 2491) รองหัวหน้าพรรคเสรีรวมไทย อดีตสมาชิกสภาผู้แทนราษฎรแบบบัญชีรายชื่อ 1 สมัย อดีตกรรมการบริหารพรรคเสรีรวมไทย อดีตสมาชิกสภาจังหวัดระยอง 3 สมัย และอดีตรองนายกองค์การบริหารส่วนจังหวัดระยอง
ประวัติ

เพชร เอกกำลังกุล เกิดเมื่อวันที่ 22 มีนาคม พ.ศ. 2491 สำเร็จการศึกษาประกาศนียบัตรมัธยมศึกษาตอนปลาย ศูนย์บริการการศึกษานอกโรงเรียนอำเภอเมืองสุพรรณบุรี (กศน.)
การทำงาน

เพชร เอกกำลังกุล เคยเป็นนักการเมืองท้องถิ่นในจังหวัดระยอง ได้รับเลือกตั้งเป็นสมาชิกสภาจังหวัด (สจ.) 3 สมัย และเป็นรองนายกองค์การบริหารส่วนจังหวัดระยอง ต่อมาลงสมัครรับเลือกตั้ง สส.จังหวัดระยองในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 สังกัดพรรคเพื่อไทย เขตเลือกตั้งที่ 1 แต่แพ้ให้กับสาธิต ปิตุเตชะ จากพรรคประชาธิปัตย์
ต่อมาในปี 2562 ย้ายมาร่วมงานกับพรรคเสรีรวมไทย  และลงสมัครรรับเลือกตั้งสมาชิกสภาผู้แทนราษฎรแบบบัญชีรายชื่อ ลำดับที่ 7 และได้รับเลือกตั้งเป็นสมาชิกสภาผู้แทนราษฎรสมัยแรก หลังการเลือกตั้งเขาได้รับการแต่งตั้งเป็นกรรมการบริหารพรรคเสรีรวมไทย และทำหน้าที่ฝ่ายค้านในสภาผู้แทนราษฎร แต่หลายครั้งที่เขามีบทบาทในการลงมติไปในทิศทางการสนับสนุนฝ่ายรัฐบาล อาทิ การงดออกเสียงพระราชกำหนดการรักษาเสถียรภาพระบบการเงินและความมั่นคงทางเศรษฐกิจ พ.ศ. 2563 การไม่ลงมติในการอภิปรายไม่ไว้วางในนายกรัฐมนตรี การงดออกเสียงให้นายอนุทิน ชาญวีรกูล นายจุรินทร์ ลักษณวิศิษฎ์ และนายนิพนธ์ บุญญามณี ในการอภิปรายทั่วไปเพื่อลงมติไม่ไว้วางใจรัฐมนตรีไทย พ.ศ. 2564 และเขาเองได้ขอลาออกจากตำแหน่งกรรมการบริหารพรรค ในเดือนกรกฎาคม พ.ศ. 2563
เครื่องราชอิสริยาภรณ์

พ.ศ. 2565 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 2 ทวีติยาภรณ์ช้างเผือก (ท.ช.)
พ.ศ. 2563 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 2 ทวีติยาภรณ์มงกุฎไทย (ท.ม.)
พิพิธภัณฑ์ซากดึกดำบรรพ์นครมิซูนามิ

พิพิธภัณฑ์ในจังหวัดกิฟุ ประเทศญี่ปุ่น
| --- | --- |
瑞浪市化石博物館
พิพิธภัณฑ์ซากดึกดำบรรพ์นครมิซูนามิ
ที่ตั้งในประเทศญี่ปุ่น
ก่อตั้ง: พ.ศ. 2517
ที่ตั้ง: 1-13 ยามาโนอูจิ อาเกโยะโจ นครมิซูนามิ จังหวัดกิฟุ ประเทศญี่ปุ่น
พิกัดภูมิศาสตร์: 35°22′23″N 137°14′07″E﻿ / ﻿35.373029°N 137.235287°E﻿ / 35.373029; 137.235287
เว็บไซต์: www.city.mizunami.lg.jp/kankou_bunka/1004960/kaseki_museum/1001467.html
พิพิธภัณฑ์ซากดึกดำบรรพ์นครมิซูนามิ (ญี่ปุ่น: 瑞浪市化石博物館; โรมาจิ: Mizunami-shi Kaseki Hakubutsukan) เป็นพิพิธภัณฑ์ซากดึกดำบรรพ์ในนครมิซูนามิ จังหวัดกิฟุ ประเทศญี่ปุ่น พิพิธภัณฑ์เปิดทำการเมื่อปี พ.ศ. 2517 มุ่งเน้นเป็นพิเศษในเรื่องสภาพแวดล้อมบรรพกาลของพื้นที่และซากดึกดำบรรพ์ของกลุ่มมิซูนามิ [ja] ในสมัยไมโอซีน สิ่งสะสมในพิพิธภัณฑ์มีซากดึกดำบรรพ์ 250,000 ชิ้น โดยมีประมาณ 3,000 ชิ้นที่อยู่ในการจัดแสดงถาวร
สิ่งพิมพ์

รายงานวิจัยพิพิธภัณฑ์ซากดึกดำบรรพ์นครมิซูนามิ (瑞浪市化石博物館研究報告) (พ.ศ. 2517–)
ดูเพิ่ม

พิพิธภัณฑ์จังหวัดกิฟุ
พิพิธภัณฑ์ไดโนเสาร์จังหวัดฟูกูอิ
แหล่งข้อมูลอื่น

(ในภาษาอังกฤษ) พิพิธภัณฑ์ซากดึกดำบรรพ์นครมิซูนามิ
(ในภาษาญี่ปุ่น) พิพิธภัณฑ์ซากดึกดำบรรพ์นครมิซูนามิ
รายงานวิจัยพิพิธภัณฑ์ซากดึกดำบรรพ์นครมิซูนามิ
มาริอา ลุยซาแห่งสเปน

อินฟันตามาริอา ลุยซา แห่งสเปน (สเปน: María Luisa, เยอรมัน: Maria Ludovika) ทรงเป็นจักรพรรดินีแห่งโรมันอันศักดิ์สิทธิ์ พระราชีนีแห่งฮังการีและโบฮีเมีย และแกรนด์ดัชเชสแห่งทัสคานี ด้วยการเป็นอัครมเหสีในจักรพรรดิเลโอโปลด์ที่ 2
พระองค์ทรงเป็นพระราชธิดาในเจ้าหญิงมาเรีย อะมาเลีย แห่งซัคเซิน กับพระเจ้าคาร์ลแห่งชิซิลีและเนเปิลส์ ภายหลังเมื่อพระราชบิดาได้ขึ้นครองราชย์เป็นพระเจ้าการ์โลสที่ 3 แห่งสเปน พระองค์ก็ดำรงฐานันดรเป็น อินฟันตา มาเรีย ลุยซา แห่งสเปน เดิมทีพระองค์ถูกวางตัวให้อภิเษกกับอาร์ชดยุกโยเซฟ (จักรพรรดิโยเซฟที่ 2 ในอนาคต) แต่ก็ถูกขัดขวางจาก พระเจ้าหลุยส์ที่ 15 แห่งฝรั่งเศส ที่ต้องการให้อาร์ชดยุกโยเซฟไปอภิเษกกับพระราชนัดดาของพระองค์ คือ เจ้าหญิงอิซาเบลลาแห่งปาร์มา แทน
ในวันที่ 16 กุมภาพันธ์ 1764 พระองค์ได้ทรงอภิเษกโดยฉันทะ ที่มาดริด กับอาร์ชดยุก ปีเตอร์ เลโอโปลด์ พระราชโอรสองค์รองในจักรพรรดิฟรันซ์ที่ 1 แห่งโรมันอันศักดิ์สิทธิ์ ซึ่งอาร์ชดยุกปีเตอร์ เลโอโปลด์ ขณะนั้นมีสถานะเป็นรัชทายาทของแกรนด์ดัชชีทัสคานี หนึ่งปีถัดมาที่อินส์บรุค ในวันที่ 5 สิงหาคม เธอก็ได้ทำการสมรสต่อหน้ากับอาร์ชดยุก ปีเตอร์ เลโอโปลด์ แต่หลังจากนั้นเพียง 13 วัน จักรพรรดิฟรันซ์ที่ 1 ก็เสร็จสวรรคต นั่นทำให้อาร์ชดยุกปีเตอร์ เลโอโปลด์ได้ขึ้นเป็นแกรนด์ดยุกแห่งทัสคานี และพระองค์ในฐานะพระชายาก็ได้ขึ้นเป็นแกรนด์ดัชเชสแห่งทัสคานี เดือนถัดมาทั้งสองพระองค์ก็ย้ายไปพำนักยังฟลอเรนซ์เป็นเวลา 25 ปี จนถึงปี 1790 เมื่อจักรพรรดิโยเซฟที่ 2 เสด็จสวรรคตและพระสวามีของพระองค์ได้ขึ้นเป็นจักรพรรดิโรมันอันศักดิ์สิทธิ์พระองค์ใหม่ พระองค์ย้ายไปพำนักที่พระราชวังหลวงในกรุงเวียนนา และใช้ชีวิตที่นั่นจนสิ้นพระชนม์
สมชัย จึงประเสริฐ

ระวังสับสนกับ สมชัย ศรีสุทธิยากร
| สมชัย จึงประเสริฐม> ป.ช., ม.ว.ม. |
| --- | --- |

กรรมการการเลือกตั้ง
ดำรงตำแหน่ง 20 กันยายน 2549 – 19 กันยายน 2556
 
ข้อมูลส่วนบุคคล
เกิด: 26 กุมภาพันธ์ พ.ศ. 2490 (77 ปี)

สมชัย จึงประเสริฐ เกิดวันที่ 26 กุมภาพันธ์ พ.ศ. 2490 อดีตกรรมการการเลือกตั้ง รับผิดชอบงานด้านสืบสวนสอบสวน
อดีตดำรงตำแหน่งเป็นผู้พิพากษาหัวหน้าคณะในศาลฎีกา จบนิติศาสตร์บัณฑิต มหาวิทยาลัยธรรมศาสตร์ และจบเนติบัณฑิตไทย เคยเป็นผู้พิพากษาศาลฎีกา ผู้พิพากษาหัวหน้าแผนกคดีเยาวชนและครอบครัวในศาลอุทธรณ์ภาค 3 อธิบดีผู้พิพากษาภาค 7 และอธิบดีผู้พิพากษาภาค 9 เคยพิจารณาคดีเลือกตั้งสมาชิกสภาผู้แทนราษฎรและสมาชิกวุฒิสภาหลายคดี
หลังการเลือกตั้งในปี พ.ศ. 2550 มีข่าวว่าสมชัยมีความเห็นในการพิจารณาใบแดง ใบเหลือง แย้งกับ กกต.อีก 4 คน จึงทำให้มีปัญหาในการทำงาน ซึ่งกล่าวกันว่า สมชัยจะลาออก แต่ได้รับการยืนยันว่า จะขอทำหน้าที่ต่อไป โดยยึดหลักกฎหมายและความถูกต้อง แม้ว่าตนจะเป็นเสียงข้างน้อยก็ตาม
เครื่องราชอิสริยาภรณ์

พ.ศ. 2540 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2535 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2542 –  เหรียญจักรพรรดิมาลา (ร.จ.พ.)
พ.ศ. 2551 –  เหรียญลูกเสือสดุดี ชั้นที่ 1
ลำดับเหตุการณ์ที่เกี่ยวข้องกับความไม่สงบในชายแดนภาคใต้ของประเทศไทย

ต่อไปนี้เป็น ลำดับเหตุการณ์ที่เกี่ยวข้องกับความไม่สงบในชายแดนภาคใต้ของประเทศไทย
พ.ศ. 2545

30 มีนาคม – สำนักงานตำรวจแห่งชาติเสนอยุบศูนย์อำนวยการบริหารจังหวัดชายแดนภาคใต้ (ศอ.บต.) คณะกรรมการอำนวยการแก้ไขปัญหาความมั่นคงจังหวัดชายแดนภาคใต้ สำนักงานคณะกรรมการอำนวยการแก้ไขปัญหาความมั่นคงจังหวัดชายแดนภาคใต้ และกองบัญชาการผสมพลเรือน ตำรวจ ทหารที่ 43 (พตท. 43) ซึ่งรัฐบาลมีคำสั่งนายกรัฐมนตรีที่ 123/2545 ยุบ ศอ.บต. คณะกรรมการอำนวยการแก้ไขปัญหาความมั่นคงจังหวัดชายแดนภาคใต้ สำนักงานคณะกรรมการอำนวยการแก้ไขปัญหาความมั่นคงจังหวัดชายแดนภาคใต้ และ พตท. 43 เมื่อวันที่ 30 เมษายน ปีเดียวกัน สำนักข่าวอิศราวิจารณ์ว่า เหตุการณ์ดังกล่าวเป็นสาเหตุที่ผู้เชี่ยวชาญระบุว่าทำให้เกิดความไม่สงบรอบใหม่ นักวิจารณ์ระบุว่าที่หน่วยงานดังกล่าวถูกยุบเพราะมีความสัมพันธ์กับพรรคประชาธิปัตย์ บ้างว่าเป็นการพยายามเปลี่ยนการควบคุมการลักลอบขนสินค้าข้ามแดนจากทหารมาให้ตำรวจ[ต้องการอ้างอิง]
พ.ศ. 2547

"ถ้าคุณมีกองทหารทั้งกองพันอยู่ที่นั้น แต่คุณก็ยังไม่ระวังตัว ถ้าอย่างนั้นก็สมควรตาย"
พ.ต.ท.ดร.ทักษิณ ชินวัตร
4 มกราคม - เกิดเหตุเผาโรงเรียน 20 แห่ง ในจังหวัดนราธิวาส ซึ่งเชื่อว่าเป็นการเบี่ยงเบนความสนใจเพื่อปล้นปืนจากกองพันพัฒนาที่ 4 ค่ายกรมหลวงนราธิวาสราชนครินทร์ อำเภอเจาะไอร้อง จังหวัดนราธิวาส ทำให้ทหารเสียชีวิต 4 นาย และได้อาวุธปืนไปกว่า 413 กระบอก ทำให้รัฐบาลเสียหน้าอย่างมาก พันตำรวจโท ดร.ทักษิณ ชินวัตร นายกรัฐมนตรีขณะนั้น ไม่พอใจเป็นอย่างมาก ตำหนิทหารที่ไม่ระมัดระวัง ถึงกับพูดว่า "ถ้าคุณมีกองทหารทั้งกองพันอยู่ที่นั้น แต่คุณก็ยังไม่ระวังตัว ถ้าอย่างนั้นก็สมควรตาย"
5 มกราคม มีประกาศกองทัพภาคที่ 4 เรื่อง การใช้กฎอัยการศึกจังหวัดนราธิวาส เฉพาะอำเภอบาเจาะ อำเภอรือเสาะ อำเภอตากใบ อำเภอสุไหงปาดี อำเภอยี่งอ อำเภอสุไหงโก-ลก อำเภอสุคิริน อำเภอแว้ง อำเภอเจาะไอร้อง อำเภอจะแนะ อำเภอศรีสาคร อำเภอระแงะ และอำเภอเมืองนราธิวาส จังหวัดปัตตานี  เฉพาะอำเภอกะพ้อ อำเภอเมืองปัตตานี อำเภอสายบุรี อำเภอโคกโพธิ์ อำเภอหนองจิก อำเภอปะนาเระ อำเภอมายอ อำเภอไม้แก่น อำเภอยะหริ่ง อำเภอยะรัง อำเภอแม่ลาน และอำเภอทุ่งยางแดง และจังหวัดยะลา เฉพาะอำเภอรามัน อำเภอเบตง อำเภอบันนังสตา อำเภอกาบัง อำเภอกรงปินัง อำเภอยะหา อำเภอธารโต และอำเภอเมืองยะลา  ยกเลิกเมื่อ 21 กรกฎาคม พ.ศ. 2548
26 มกราคม - มีประกาศกองทัพภาคที่ 4 เรื่อง การใช้กฎอัยการศึก อำเภอบาเจาะ อำเภอรือเสาะ อำเภอตากใบ อำเภอสุไหงปาดี อำเภอยี่งอ อำเภอสุไหงโก-ลก อำเภอสุคิริน อำเภอแว้ง อำเภอเจาะไอร้อง อำเภอจะแนะ อำเภอศรีสาคร อำเภอระแงะ และอำเภอเมืองนราธิวาส จังหวัดนราธิวาส อำเภอกะพ้อ อำเภอเมืองปัตตานี อำเภอสายบุรี อำเภอโคกโพธิ์ อำเภอหนองจิก อำเภอปะนาเระ อำเภอมายอ อำเภอไม้แก่น อำเภอยะหริ่ง อำเภอยะรัง อำเภอแม่ลาน และอำเภอทุ่งยางแดง จังหวัดปัตตานี อำเภอรามัน อำเภอเบตง อำเภอบันนังสตา อำเภอกาบัง อำเภอกรงปินัง อำเภอยะหา อำเภอธารโต และอำเภอเมืองยะลา จังหวัดยะลา ยกเลิกเมื่อ 21 กรกฎาคม พ.ศ. 2548
8 กุมภาพันธ์ - ศูนย์ประสานงานคณะกรรมการอิสลามประจำ 3 จังหวัดชายแดนภาคใต้ ขอยุบหน่วยงานเนื่องจากไม่พอใจการทำงานของเจ้าหน้าที่ตำรวจทหาร
12 มีนาคม - สมชาย นีละไพจิตร ประธานชมรมนักกฎหมายมุสลิม ที่รับทำคดีเกี่ยวกับความมั่นคงในชายแดนใต้ ถูกลักพาตัว
28 เมษายน - กลุ่มก่อความไม่สงบปฏิบัติการครั้งใหญ่ มีผู้เสียชีวิตที่มัสยิดกรือเซะ 34 ศพ อำเภอสะบ้าย้อย มีผู้เสียชีวิตรวม 19 ศพ อำเภอกรงปินัง จังหวัดยะลา 17 ศพ อำเภอแม่ลาน จังหวัดปัตตานี 13 ศพ อำเภอเมืองยะลา จังหวัดยะลา 12 ศพ อำเภอบันนังสตา 8 ศพ อำเภอธารโต 5 ศพ อำเภอหนองจิก จังหวัดปัตตานี 2 ศพ  ทำให้ผู้ก่อความไม่สงบเสียชีวิต 108 คน ทหารและตำรวจเสียชีวิต 5 นายรวม 113 ราย
17 กันยายน - นายระพินทร์ เรือนแก้ว ผู้พิพากษาศาล จ.ปัตตานี ถูกคนร้ายกราดยิงจนเสียชีวิตที่ตำบลสะบารัง อำเภอเมืองปัตตานี
25 ตุลาคม - กรณีตากใบ มีผู้เสียชีวิต 85 ราย
5 ธันวาคม - โปรยนกกระดาษกว่า 60 ล้านตัว ตามโครงการ "60 ล้านใจ สานสายใยพี่น้องใต้ ด้วยดอกไม้และนกกระดาษ" จากนั้นโจรใต้แจกใบปลิวในจังหวัดปัตตานีและใกล้เคียง ขู่ฆ่าประชาชนที่เก็บนกกระดาษ[ต้องการอ้างอิง]
พ.ศ. 2548

3 เมษายน - เหตุระเบิดในจังหวัดสงขลา พ.ศ. 2548 มีผู้วางระเบิดและจุดระเบิดขึ้น มีผู้เสียชีวิต 2 ราย
18 กรกฎาคม - รัฐบาลประชุมคณะกรรมการบริหารสถานการณ์ฉุกเฉิน ซึ่งจัดตั้งตามพระราชกำหนดการบริหารราชการในสถานการณ์ฉุกเฉินฯ
21 กรกฎาคม - ยกเลิกกฎอัยการศึกในพื้นที่สามจังหวัด
20 กันยายน - นาวาเอก วินัย นาคะบุตร และ นาวาตรี คำธร ทองเอียด นาวิกโยธิน 2 นายจากค่ายจุฬาภรณ์ ถูกชาวบ้านกลุ่มหนึ่งในพื้นที่หมู่ 7 ตำบลตันหยงลิมอ อ.ระแงะ จ.นราธิวาส รุมทำร้ายเสียชีวิต หลังถูกจับเป็นตัวประกันนานกว่า 19 ชั่วโมง เนื่องจากเข้าใจว่าเป็นผู้ร่วมก่อเหตุใช้อาวุธสงครามกราดยิงเข้าใส่ร้านน้ำชาในอำเภอระแงะ ทำให้มีผู้เสียชีวิต 1 ราย บาดเจ็บ 5 ราย
5 ตุลาคม - คนร้ายบุกเข้าโจมตีจุดตรวจของหน่วยเฉพาะกิจกรมทหารพรานที่ 45 ตั้งอยู่ริมถนนสายยานิง-เจาะไอร้อง หมู่ 1 บ้านเจาะไอร้อง ตำบลจวบ อำเภอเจาะไอร้อง จ.นราธิวาส ทำให้เจ้าหน้าที่ทหารพรานเสียชีวิต 5 นาย บาดเจ็บสาหัส 1 นาย
16 ตุลาคม - ที่วัดพรหมประสิทธิ์ ม.2 ต.บ้านนอก อ.ปะนาเระ จ.ปัตตานี คนร้ายฆ่าพระสงฆ์และคนภายในวัดรวมเสียชีวิต 3 ราย
26 ตุลาคม - ผู้ใหญ่บ้านและ รักษาความปลอดภัยหมู่บ้านจังหวัดนราธิวาส ถูกยิงเสียชีวิต 1 ราย ได้แก่ นายมามะวาระดี สาอุ ผู้ใหญ่บ้าน ม.5 บ้านบาโงอาแซ ต.ตันหยงมัส อ.ระแงะ และมีผู้ได้รับบาดเจ็บอีก 4 ราย
2 พฤศจิกายน - คนร้ายโจมตีระบบไฟฟ้าเมืองนราธิวาส ด้วยระเบิดพร้อมกัน 16 จุด ระเบิด 8 จุด มีผู้เสียชีวิต 1 ราย
3 พฤศจิกายน - พล.ท.ขวัญชาติ กล้าหาญ แม่ทัพภาคที่ 4 ได้ลงนามในประกาศกองทัพภาคที่ 4 เรื่องการใช้กฎอัยการศึกเพิ่มเติมในเขตอำเภอจะนะ และอำเภอเทพา จังหวัดสงขลา
7 พฤศจิกายน - บนถนนสายทอง 1 ในเขตเทศบาลเมืองสุไหงโก-ลกคนร้ายยิงนายอับดุลเลาะห์ เบ็ญโมฮาหมัด อายุ 37 ปี ผู้อำนวยการหนังสือพิมพ์ท้องถิ่นไทย เสียชีวิตที่อำเภอยะหา คนร้ายดักยิงนาย มะรอมลี สาและ เสียชีวิต
16 พฤศจิกายน - คนร้ายอาวุธครบมือบุกเข้าไปในบ้านเลขที่ 148/1 หมู่ที่ 5 บ้านกะทอง ตำบลบองอ อำเภอระแงะ สังหารคนในบ้านเสียชีวิต 9 ราย บาดเจ็บ 8ราย